*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*227. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

Vicze János Városi Sportpálya üzemeltetése

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix mb. hatósági irodavezető**Tárgyalja:**Pénzügyi és Gazdasági Bizottság 2024.12.10.Közművelődési, Oktatási, Ifjúságii és Sport Bizottság 2024.12.09. |

**Tisztelt Képviselő-Testület!**

A képviselő-testület 58/2024. (III.20.) önkormányzati határozatával hagyta jóvá a Bátaszéki Sport Egyesülettel (a továbbiakban: BSE, 7140 Bátaszék, Szabadság u. 4., adószám: adószáma: 19952819-1-17, képviseli: Nagy Ákos Péter elnök) kötött, Vicze János Városi Sportpálya üzemeltetésére vonatkozó megállapodást (1. melléklet), amelynek megkötéséhez szükséges 16.500.000 Ft összeget az önkormányzat 2024. évi költségvetésének e célra elkülönített tartaléka terhére biztosította. Ezen összeggel a pálya 2024. április 1. napjától-2024. december 31. napjáig történő fenntartását támogatta.

A megállapodás szerinti kifizetések megtörténtek. Jelenleg hivatalunknál az első negyedév elszámolása áll rendelkezésre, amely jelen előterjesztés 2. és 3. mellékletét képezi.

Több levelünkben (utolsó alkalommal 2024. november 11. napján) kértük a BSE-t, hogy küldje meg a pálya 2024. évi üzemeltetésre vonatkozó tapasztalatait, adjon tájékoztatást a 2024. évi üzemeltetésről (beleértve az év végi várható teljesüléseket) valamint nyilatkozzon, hogy el kívánja e látni a pálya üzemeltetését 2025-ben, és milyen feltételekkel.

2024. november 21. napján Varjas Zoltántól kaptunk választ e-mail formájában, amelyben tájékoztatta a hivatalt arról, hogy a BSE labdarúgó szakosztálya szeretné a következő évben is üzemeltetni a Vicze János Városi Sportályát. Az elmúlt hetek megbeszélései és az idáig rendelkezésre álló adatok alapján elkészítették a 2025-ös tervüket, melyet csatolva megküldött. (4. melléklet)

Megjegyezték, hogy az energia számlák és a november, decemberi előre nem látható költségeiket csak becsülni tudták.

2024. november 21. napján kértük a BSE labdarúgó szakosztály vezetőjét, hogy ahogy a korábbi levelünkben is kértük egy szöveges beszámolót küldjön a 2024. évi pályaüzemeltetési tapasztalatokról, valamint a 2025. évi működésre vonatkozó elképzelésekről.

2024. november 29-én az előterjesztéshez csatolt levél érkezett (5. melléklet), melyben a BSE Labdarúgó szakosztálya a 2024. évi pályaüzemeltetési támogatás kiegészítését kéri 3,6 millió forinttal. A kérelem nem tartalmazott semmilyen információt az erre az esztendőre biztosított támogatás felhasználásáról.

A rendelkezésre álló információk nem teszik lehetővé, hogy bármilyen javaslatot megfogalmazzunk a 2024. évi üzemeltetéssel és annak pénzügyi elszámolásával kapcsolatban. Mivel nem teljes és leellenőrizhető 2024-es üzemeltetés, így arra vonatkozóan sem tudunk állást foglalni, hogy a 2025-ös üzemeltetés milyen feltételek mellett biztosítható.

Kérjük a T. Képviselő-testületet az előterjesztés megtárgyalására.